Encina Castresana - ARTZINIEGAko Alkatetzarako Hautagia - EAJ - PNV\nARTZINIEGAKO ALKATETZARAKO HAUTAGIA\nEncina Castresana Astarloa\n54 años, casada y con dos hijos.\nDiplomada en Magisterio y Logopeda\nNire herriaz eta bertako herritarrez harro nago\nAdineko pertsonak zaintzen dituen herria izateaz gain, gure seme-alabek beren bizi-proiektua garatzeko aukerak dituen herria nahi dut\nArtziniegaren alde lan egin eta gure herria hobetzeko prest\nJose Miguel Vadillo Ribacoba\nIzaskun Perez Barragan\nJonerra Yarritu Llantada\nRosa Laiseca Polancos\nMaria Lorente Burgos\nIratxe Belategi Atxa\nJoselu De Valle Duque\nInma Vivanco Retes\nBeste erakunde batzuekin lankidetzan, espaloiak egingo ditugu oraindik ez dauden lekuetan, esaterako, El Axperaino falta den tartean edo biribilgunetik Uretara.\nIgerilekuak eta kirol gunea berriztatuko ditugu. Kultur Etxea zaharberrituko dugu, liburutegia handitu eta erabilera anitzeko aretoak egokitu, jarduera desberdinak garatu eta elkarteek erabil ditzaten.\nUmeteka bat sustatuko dugu, umeentzako aisialdirako gune moduan, Artziniegak txikienei ere zerbitzuak eskaini behar dizkietelako. Gainera, Gaztelekuan gazteentzako jardueren eskaintza areagotuko dugu.\n20.000 euroko partida mantenduko dugu auzoetan inbertsioak egiteko eta auzo bakoitzean dauden premien analisia egingo dugu.\nFrontoiko aparkalekua berriz antolatu eta plaza kopurua handitu behar da. Horretarako, Vital Kutxaren partzela erosiko dugu.\nUmeak jolasean aritu ahal izateko esparru estaliak behar ditu Artziniegak. Horregatik, Geltoki plazan umeentzako estalitako jolas gune berri bat egingo dugu.\nTokiko merkatari eta ostalariekin batera lankidetzan aritu behar gara, gure udalerriaren garapen ekonomikoaren motor direlako, udalerriko enpresak ahaztu gabe.\nArtziniegan tokiko produktuen azoka bat sustatuko dugu tokiko eta eskualdeko ekoizle eta produktuei babesa emateko.\nEguneko arretarako landa zentro berria eraiki eta abian jarriko dugu, pertsona gehiago hartu eta gure nagusiei ematen zaien arreta hobetzeko.\nBarratxiko bidea, Artziniega San Antonio eta la Ventarekin batzen duena, errealitate egingo dugu, paseoan aritzeko ibilbideak seinaleztatzen jarraituko dugu eta mendi publikoa hobetzeko lanak areagotuko ditugu.\nEAJ-PNVren proiektua ARTZINIEGAko herrirako


Coca Cola-k iragarkia bat kendu du, aktoreak presoei babesa azaldu duelakoan | Coca Cola-k iragarkia bat kendu du, aktoreak presoei babesa azaldu duelakoan – iparraldekohitza\nCoca Cola-k iragarkia bat kendu du, aktoreak presoei babesa azaldu duelakoan\n“Gatazkaren konponbidearen alde” lanean jarraituko duela esan du Gotzon Sanchezek\nGotzon Sanchez aitaren eta futbol talde bateko jarraitzailearen rolean ageri zen iragarki horretan. Dignidad y Justiciak enpresari eskatu dio ken dezala iragarkia, eta hala egin duela baieztatu dio Coca-Colak Europa Press agentziari.\nEnpresak azaldu duenez, ez zuen Sanchezen “curriculuma” ezagutzen, argudiatuta iragarkia egin duen ekoizpen etxea arduratzen dela aktoreak kontratatzeaz. “Terrorismoaren biktimei eta minduta sentitu diren guztiei” barkamena eskatu die enpresak.\nSanchezek elkartasuna adierazi izan die euskal presoei, eta hori argudiatu du Dignidad y Justiciak iragarkia ken dezatela eskatzeko. Esaterako, Sanchez izan zen aurkezleetako bat Tantaz Tantak iazko irailean eginiko ekitaldi batean.\n“Non dago arazoa?”\nSanchezek ETB2ko ETB hoy saioan hitz egin du, eta ziurtatu “gatazkaren konponbidearen eta giza eskubideen errespetuaren alde” lan egiten jarraituko duela. Bere ibilbide profesionalari kalte egingo dion galdetuta, Sanchezek esan du nahiago duela horretan ez pentsatu eta lanean jarraitu.\n“Errealitate honen aitzinean, gazteriak mobilizatu behar du”\nAzken agurra egin diote Heletan, Marie-Andrée Lafitte Arbelbideri\nElkartasun adierazpen zabala\nmaiatza 27, 2013\nEuroagindua notifikatu eta kontrol judiziala jarri diote Emili Martini\nurria 6, 2016\n«Bere legea» betetzeko eskatu diote Frantziari\napirila 10, 2016\nHelegitea ezarriko du Peio Irigoienek\nurria 25, 2018\nSozialisten ‘Segurtasun jauna’\nurtarrila 28, 2016\n“Iheslarientzat egoera erabat berria ireki da”\nekaina 3, 2013


Martxoak 8 — IMH\nMartxoak 8 Martxoaren 8a dela eta gogora ekarri nahi dugu BERDINTASUNAREKIKO gure erantzukizuna, eta bat egiten dugu BERDINTASUNAREN aldeko adierazpen instituzionalarekin. https://www.imh.eus/eu/albisteak/martxoak-8 https://www.imh.eus/eu/albisteak/martxoak-8/@@download/image/2020m8_800x800_eus.gif\nMartxoaren 8a dela eta gogora ekarri nahi dugu BERDINTASUNAREKIKO gure erantzukizuna, eta bat egiten dugu BERDINTASUNAREN aldeko adierazpen instituzionalarekin.\nBERDINTASUNEAN eredu izan nahi dugu gure jardunean, lankide, ikasle eta besteekiko harremanetan. Eta alde berean erakunde bezala, balio hauek bultatzen ahaleginduko gara.\nBestalde interesgarria iruditu zaigun informazio hau aipatzea: Euskal Herriko erakunde ezberdinetako emakume eta gizonen arteko berdintasuna Kudeaketa Praktika Onean sustatzen duen Bilatzailea\nMartxoaren 8, Nazioarteko Emakumeen Eguna dela eta IMHren adierazpena partekatu nahi dugu eta bide batez gonbidatu bihar, 2019ko martxoaren 8an 11:30etan atarian egingo dugun elkarretaratzera.\nIaz bezala, zapi more edo jantzi morerik ekartzea proposatzen dizuegu.\nGizarteak mezu argia jaso zuen 2018an, Martxoaren 8n eman ziren mobilizazioak direla eta.\n2019rako ere indarrean jarraitzen dute emakumeen aldarrikapenek, “Bizitzak Erdigunera” lelopean. Aurten ere, emakumeen bizitzak jasangarri, libre, anitz eta duinak izateko eskaerak aldarrikatuko dira. Beharrezkoa da emakumeen lan-prekarietatea eta pobrezia salatzea, indarkeria matxista guztien aurka egitea, eta bazterkeria eta arrazakeriari uko egitea.\nBizitzak sostengatu eta beroriek erdigunean jartzeko ordainduak eta ordaindugabeak diren lan guztiak beharrezkoak diren heinean, nagusiki emakumeei egokitu zaien zaintza-lan hori guztia eremu pribatu horretatik atera behar dela; hau da, zaintza eta etxeko lanen ardura sozializatu behar dela eta gizonek eta erakunde publikoek ardura zuzenak hartu behar dituztela.\nIMHk 2019an berdintasun plan eraginkorra abiatu eta burutzeko ardura hartzen du.\nIMHk, 2019ko martxoaren 8an dela eta, ardura hartzen du langileei greba egiteko eskubideak eta egun honetarako deitutako elkarretaratze eta manifestaldietan parte hartzeko eskubideak bermatzeko.\n2019ko martxoaren 8an, 11:30etan IMHko portxean egingo den elkarretaratzean parte hartzeko gonbitea egiten dizuegu lankide eta ikasleei.


Zenbat uribekostar egon ziren nazien kontzentrazio-esparruetan? - Uribe kosta - Hiruka.eus\nZenbat uribekostar egon ziren nazien kontzentrazio-esparruetan?\nUnai Brea 2020-05-04 22:20\nCC BY SA-ALEMANIAKO ARTXIBATEGI FEDERALA\nMaiatzaren 5ean 75 urte beteko dira Bigarren Mundu Gerraren irabazleak Mauthausen kontzentrazio-esparrura ailegatu zirela eta bertan preso zeudenak askatu zituztela. Eusko Jaurlaritzaren Gogora institutuak argitaratu berri duen ikerlan baten arabera, horietako batzuk, baita Alemaniako beste zenbait esparrutan egondako beste batzuk ere, Hego Euskal Herrikoak ziren. Denera 253 izan ziren, ikerketaren egileen esanetan, eta horietatik 113 esparruotan hil ziren. Haien izenak argitaratu dituzte, eta Uribe Kostako hainbat lagun daude zerrendan, baina ez da hain erraza kopurua zehaztea.\nTxostena osatzeko ikerketa eta landa-lana Etxahun Galparsoro EHUko Historian lizentziatuak eta Josu Chueca EHUko Historia Garaikideko doktore eta Historia Garaikidearen Saileko irakasleak egin dute. Txostenean sartzen dira Gogorak azaldu duenez, "Euskadin jaio edo bizi ziren, edo erbestean Eusko Jaurlaritzaren babesa jaso zuten, eta Hirugarren Reich-ak okupatutako Europa osoko edozein kontzentrazio-esparrutara edo kartzelatara deportatu zituzten pertsona guztiak". Dokumentuak ondo azaltzen du zelan ailegatu ziren Hego Euskal herriko hainbeste herritar nazien esparruetara.\nOro har, 36ko Gerraren ondorioz Frantziako Estatura erbesteratutakoak ziren, Bigarren Mundu gerra hasitakoan frantziar armadan sartu zirenak, eta alemaniarrek atxilo egindakoak. Txostenak dioenez, euren egoera ez zen beste gatibu batzuenaren oso desberdina, baina 1940ko abuztutik aurrera nazionalitate espainiarreko errepublikanoek gerrako preso izaera galdu eta deportatu politikoak izatera pasatu ziren. Orduko espainiar gobernuak hasieratik izan zuen horren berri, eta ez zuen ahalegin handirik egin gatibu haiek kalterik jasan ez zezaten.\nDozena erdi inguru "uribekostar"\nKontuak kontu, hainbat euskal herritar zegoen Mauthausenen 1945eko maiatzaren 5ean, indar aliatuak bertara sartu eta presoak askatu zituztenean, tartean Uribe Kostako baten bat. Dachauko esparruan ere egon ziren gure eskualdeko gizaseme batzuk. Bateko zein besteko, denak atera ziren bizirik. Hauek dira Gogoraren txostenean aipatutako izenak:\nFermín Arce Rioja, 1900ean Errioxako Cuzcurrita del Río Tirón herrian jaioa, eta Getxoko bizilaguna. 1940ko abuztuan deportatu zuten Mauthausenera, eta esparrua askatu zuten egunera arte egon zen bertan.\nJosé Arce Fernández, Getxon jaioa 1923an, eta seguruenik aurrekoaren semea. Aitagaz batera ailegatu zen Mautausenera, baina txostenak dio 1944ko azarora arte bakarrik egon zela han. Arrazoia ez da argitzen.\nMoisés Fernández Pascual, Leioan jaioa 1912an. 1940ko abendutik askapen-egunera arte egon zen Mauthausenen.\nJuan Arregui Olano, Erandion jaioa 1905ean. 1942ko irailetik askapen-egunera arte egon zen Mauthausenen.\nFortunato Cantera Abascal, 1917an Getxon jaioa baina txostenaren arabera Donostiako biztanlea zena. Dachauko esparruan egon zen, 1944ko abuztutik 1945eko apirilaren 29ra arte (egun hartan sartu zen bertan garaileen armada).\nIñaki Saribiarte Elguezua, Donostian jaioa 1912an, baina txostenaren arabera Getxoko bizilaguna zena. Dachaun egon zen 1942ko ekainetik esparrua askatu zuten egunera arte.\nErnesto Udave Moreno. Zalantza gehien sortzen duen kasua da. Gogoraren txostenaren arabera, Errioxako Alesanco herrian jaio zen, baina berak esaten zuen Andoainen jaiotakoa eta Erandioko bizilaguna zela. 1944an deportatu zuten Dachaura, Fortunato Canteraren egun berean; gero Mauthausenera eroan zuten, eta han egon zen esparrua askatu arte.\nHistoria Erandio Getxo Leioa


Hazilan proiektuan parte hartzen ari diren gazteekin bildu dira alkateak\nGaur goizean, Iraurgi Berritzenen koordinaziopean garatzen ari den Hazilan proiektuan parte hartzen ari diren gazteekin bildu dira Azpeitiko eta Azkoitiko alkateak, Eneko Etxeberria eta Javier Zubizarreta.\nHazilan 20 eta 35 urte bitarteko gazte kualifikatuei zuzenduriko egitasmoa da. Helburua da gazteen enpleagarritasuna hobetzea eta lan munduan txertatzeko baliabideak eskaintzea. 15 gaztek hartu dute parte "Aktibatu" deritzan programaren lehenengo fasean eta orain bailarako enpresetan praktikak egiteko aukera dute. Gazteen artean, zazpi azkoitiarrak dira, beste hainbeste azpeitiarrak eta bat zestoarra.\nHerri bietako alkateek hartu-eman zuzena nahi dute gazteekin eta haien ahotik entzun zer nolako balorazioa egiten duten proiektuaz, zeintzuk diren dituzten beharrak eta udal gisa zer egin daitekeen enplegua sustatzeko.\nJavier Zubizarretaren mezua argia izan da. Ez etsitzeko esan die gazteei, iritsiko zaiela ordua eta bururik ez makurtzeko nahi duten hura lortu arte.\nZubizarretak eta Etxeberriak enplegua dutela kezka nagusi adierazi diete eta ahaleginak eta bi egingo dituztela ahal duten neurrian laguntza emateko.


Europako Batasuneko herri berriak Portugaleteko 30. Folklore Jaialdian\nJose Ignacio Beitia\nEuropako Batasunean 10 estadu berri sartuko direla kontuan hartuta, horien inguruko kultur egitaraua antolatu da, ezezagunagoak diren herrialde horien inguruko ezagutza handitzeko.\nPortugaleteko Elai-Alai-ren eskola berria\nPortugaleteko Elai-Alai dantza taldeak dantza eta musika tradizionala irakasteko akademia berria ireki du.\nZerain dantza zain\nHerriko festa eta ospakizunetan dantzak izan duen sona berreskuratzea da ekimen honen asmo nagusia. Zeraingo herria bere ondarea etengabe berreskuratuz etorkizuna lantzen ari da. Herri-izaeraren ondare adierazgarria da dantza. Erromeria eta dantzarekin bukatzen ez den ospakizunik ez da gure artean.\nHemen dira 2004ko inauteriak!\nAsteburuan Sunbilla eta Leitza aldean hasi dira dagoeneko inauteriekin. Gaur, urtarrilak 26, Zubietako joaldunak Iturenen izango dira eta bihar Iturengoak izango dira Zubietan.\nDantza sustatzeko Jaurlaritzaren 2003ko diru laguntzak\nKoreografia sorkuntza, dantza lanen ekoizpena, bira artistikoetarako eta formakuntzarako 133.460 euro eman ditu diru-laguntzatan Eusko Jaurlaritzak 2003an.\nEuskal dantza ikastaroa UEUn\nUEUko Musika Sailak EUSKAL DANTZA IKASTAROA antolatu du UEUren Ikastetxe Nagusian otsailaren 28tik apirilaren 3ra. Musika-dantzako irakasleak, gorputz heziketako eta euskal dantzak gustuko dituen edozein irakaslerentzat zuzendua dago.\nIruriko 2004ko Maskaraden datak\nUrtarrilean sartuz gero lagun asko galdezka ari zitzaigun Zuberoako Maskaraden datak jakin nahian. Iparraldeko EDBtik Katik helarazi dizkigu Iruri-Zalgizeko maskaraden datak. Horra:\nEuskal dantza txapelketaren jaialdiak\nAbuztuan Luhuson egin zen euskal dantza berrien txapelketara aurkeztu ziren koreografia berriekin bi jaialdi antolatu ditu EDBk: apirilaren 16an Miarritzen eta apirilaren 17an Donibane Garazin.\nDantza tradizionaleko mugimenduak\nIkastaro berezia antolatu du Mugaz Gaindiko Dantza Zentroak Donostian. Euskal dantza tradizionaleko mugimendu baten azterketa abiapuntu hartuta, mugimenduaren trebetasuna eta mugimendu horren kalitatea landuko dira.\nKriskitin San Sebastian de los Reyes-era\nDurangoko KRISKITIN dantza taldeko 24 dantzari eta 10 musikari Madril Erkidegoko SAN SEBASTIAN DE LOS REYES herrira joango gara datorren zapatuan, urtarrilaren 17an.\n« Aurreko 10 elementuak Hurrengo 10 elementuak » 1 ... 322 323 324 325 326 327 328 ... 348


Rafa Larreina » 2003 » Iraila\n«Aro politiko berri bat» hasi zen ostiralean, Larreinaren iritziz 28/09/2003\nAGENTZIAK- DONOSTIA Rafa Larreina EAko antolakuntza idazkariaren ustez, ostiralean «aro politiko berri bat» abiatu zen Gasteizko legebiltzarrean, eta prozesu horrek «nahitaez» aurrera egingo duela ziurtatu zuen. Halaber, elkarrizketarako deia egin zien alderdi politiko guztiei, baina argi eta garbi esan nahi izan zuen ez dutela onartuko «PP, PSOE edo Batasunaren beto eskubiderik». «Alderdi horiek nahi edo ez, prozesuak aurrera egingo du euskal gizarteak hala nahi duelako, eta hala adierazi duelako hautestontzietan», iritzi zion Larreinak. EAko antolakuntza idazkariak esan zuen azken hauteskundeetan euskal gizartearen %60k adierazi zuela marko politiko juridiko berri baten nahia, «autogobernu gehiago eta Gernikako Estatutua gainditzeko eskatzen du euskal gizarteak», Larreinaren ustez.\nPlanak independentziarako bidean pausoak ematea nahi du EAk 23/09/2003\nIMANOL MURUA URIA - DONOSTIA Eusko Alkartasunak «independentziarako bidean pausoak» ematea proposatzen du bere testu artikulatuan eta, Rafa Larreina EAko Antolakuntza idazkariaren hitzetan, Eusko Jaurlaritzaren behin betiko planean EAren ekarpenak aintzat hartzea espero du. Larreinak atzo azaldu zuenez, autodeterminazio eskubidea gauzatzeko bide eraginkorrak jaso beharko lituzke Eusko Jaurlaritzaren egitasmoak.\n«Askatasunen defentsa» egitea ezinbestekotzat jo du EAk 20/09/2003\nedurne begiristain - GASTEIZ Festarako eguna ez ezik, «gogoetarako» eguna ere izango da biharko Alkartasun Eguna, EAren irudiko. Zarautzen (Gipuzkoan) egun osoz ospatuko den jaia «une garrantzitsu» batean egingo dela uste du EAk; hori dela eta, «askatasunen eta demokraziaren aldeko indarrak» batzea ezinbestekoa dela iritzi zion atzo Rafa Larreina EAko Antolakuntza idazkariak.


Erramun eraztun pertsonalizatua (karratu biribila) 14K - Popular Jewelry\nPalmondoko eraztun pertsonalizatua (karratua biribila) 14K\nHURRENGOA INGURUMENA / ESPEZIALIZATUA DA. Eskaera pertsonalizatuak ez dira itzulgarriak eta ez daude eskuragarri beste erosketa baterako eskaintza gisa erabiltzeko.\nDescription: Urrezko errotulu eraztuna, goiko karratu biribilduarekin. Palmondoen diseinu sendoa goitik irteten da, eraztuna apainduz.\nMaterial (k): 14K Urrezko Horia\nIdazketako eraztunen goiko dimentsioak): 14.0mm (zabalera) x 14.0mm (luzera)\nEraztunaren tamaina: 7.50\nAmaitu: Eraztunaren osotasuna (palmondoen diseinua barne) leuntze altu (distiratsua eta islatzailea) batekin amaitu da.\n* 5-7 lanegun beharko ditugu txirrina lantzeko. Hori horrela izan dadin, eman 5-7 lanegun gehiago prozesatzeko denbora.


Txokolatezko ibaiak, Diputazioaren baso politika okerraren erakusle – GAUR DONOSTIA\nTxokolatezko ibaiak, Diputazioaren baso politika okerraren erakusle\nMaiz jendea eztabaidan hasten da itsasoaren kolorearen inguruan, berdea dela, urdina dela, nahasketa bat, argiago edo ilunago, baina egunotan zoritxarrez ez dago zalantzarik marroia da. Horrela esanda txantxetan ari garela pentsa dezake baten batek, baina ez. Tamalez etengabeko jarioa ez da ere txokolatezkoa. Lurraldea lurzoru emankorra galtzen ari da, oso azkar. Odol-hustua bailitzan, ordu gutxian tona eta tona lur galtzen ari gara magaletatik behera, anemia antzeko egoerara kondenatuz gure mendiak, itzulbiderik ez duen prozesuan. Horrela, ehunka edota milaka urteetan sorturiko lurzoruak ordu eskaseren bueltan itsasoratzen dira, bidean ibaiak kaltetuz eta kostaldean inpaktu handia sortuz.\nAitzakia ezin da bilatu tamainako euriteak izan direla esanez, ongi kontserbaturiko berezko basoek horiei eusteko gaitasuna baitute. Gertuko adibide argigarria dugu 100 urte bete berri duen Artikutzako finkan. Han, 200 litro erorita ere errekak zertxobait uherrago jaisten dira, ez garden, baina ezta marroi ere. Enobietako urtegia beterik zenean kolore aldaketarik ez zuen izaten, uraren kalitatea bermatuz. Basoak lurra eta ura babesten ditu. Beherago, Añarben ez da gauza bera gertatzen inguruan etengabe egurra mozten delako soilketak burutuz. Ondorioz, ez da arraroa izaten kolore horiagoak agertzea edota argazkiko atzeko partean ageriko geruza marroia azaltzea. Horrek zuzen eragiten du ur-kalitatean, eta handik Gipuzkoa erdiak handik edaten du. Urtegia beharko lukeena baino azkarrago kolmatatzeko arriskua ere hor dago. Hortaz, Haritzalde Naturzaleen Elkarteak beste hainbat elkarterekin batera, aspaldi eskatu zuen Añarbeko arro osoa blindatzea eta Artikutzan egin bezala inguru guztia babestea, baita Nafarroa aldekoa ere, bertako basoa berreskuratuz eta bultzatuz. Ingurumen larrialdiaren ondorio zuzena den osasun krisialdi honetatik ikasiko al dugu? XX. mende haserako agintariak egungoak baino azkarragoak al ziren?\nArazoa, ordea, Gipuzkoa osokoa da, eta Gipuzkoako Foru Aldundiko baso politika okerrean datza. Bakar batzuen etekin ekonomikoa hobesten da, denon ondare naturalaren gainetik jarriz. Jabe pribatuek beharbada legez ustiatzen duten egurraren gainean eskubideak izango dituzte, baina airea, ura eta lurzorua ez dagokie, ez da beraiena. Diputazioak eta akolitoek egurraren ustiaketa industriala sustatzen dute, lehen intsignis pinua orain eukalipto inbaditzailea edo kriptomeria. Hori bai denak kanpokoak. Gero bertakoa defendatzen dutela esango digute harro. Hemen sekulako maldak daude baina berdin berdin sustatzen dituzte epe motzeko monokultiboak, pistaz betetzen dituzte mendi magalak eta makineria astuna erabiltzen da. Erabateko mozketak izaten dira eta horixe gertatzen da, ez dela ezer geratzen, maiz lurzorua ere galtzen delarik. Horrela lurra pobretzen goaz, ur-sistemak kaltetuz eta biodibertsitatea galduz. Jauntxo batzuek, maiz hirietan bizi direnak, mozkinak ateratzen dituzte denonak diren baliabide naturalak xahutuz eta mantentzen gaituen biodibertsitatea kaltetuz. Eta gainera egiten dute denon diru publikoak lagunduta. Aldundiak iruzurra egiten die herritarrei. Oraingo agintariekin, Mendietako Zuzendaria buru dutela, atzerapauso ikaragarria eman da baso politikan eta kontserbazioan, denboran 50 urte eginez.\nZenbaezina da galera ekologikoa baina ekonomikoa ere eskutik dator, eta badirudi batzuk oraindik ez direla jabetu osasuna ere biodibertsitateari estu lotuta dagoela. Koronabirusak aldaketarako premia agerian utzi du eta aldaketarako aukera ezin hobea ematen digu. Bada garaia bertako basoaren alde egiteko, monokultiboak baztertzekoa, soilketak mugatzearena eta lurzorua zein ibaiak eta errekak babestekoa. Zain dezagun basoa eta ibaiak garbi ikusiko ditugu, itsasoa urdin eta biodibertsitatea ugari.\nAnterior Entrada anterior: La Asociación de Pasteleros Artesanos de Gipuzkoa ha felicitado hoy con 900 pasteles, bombones y pastas a las enfermeras de Policlínica Gipuzkoa\nSiguiente Entrada siguiente: Ríos de chocolate, evidencia de la nefasta política forestal de la Diputación


Praktikak Europar Batasunean, osagarri bereizgarria zure CVan – Gazteon KZ\nUrtero, Europar Batasuneko erakunde gehienek praktikak egiteko aukera ematen diete gazte titulatu berriei. Europako erakundeek, pandemia egoera gorabehera, aukera hori Europako milaka gazteri eskaintzen jarraitzearen aldeko apustua egin dute, erakundeentzat etorkizuneko langileak prestatzeko helburuarekin. Praktikak, berez, esperientzia paregabea eta aberasgarria izateaz gain, EBko erakundeetan karrera profesionala izan daitekeenaren aurrerapena ere badira. Urtero, Europar Batasuna osatzen duten herrialde guztietako 1.900 gaztek aukera izaten dute lanbide-gaitasunak hobetzeko, gaitasun pertsonalak garatzeko eta EB hobeto ezagutzeko, praktika-programei esker. EBko ia erakunde guztiek 3 eta 5 hilabete arteko iraupena duten praktikak antolatzen dituzte unibertsitate-titulua duten gazteentzat. Praktikak hainbat esparrutan egin daitezke, eta EBren lana gertutik ikusteko aukera ematen dute.\nLanaren edukia, neurri handi batean, bekaduna esleituta dagoen zerbitzuaren araberakoa da. Lehiaren zuzenbidearen, giza baliabideen, ingurumen-politikaren, komunikazioaren eta beste hainbat arlotan praktikak egiteko aukerak daude, betiere, egindako ikasketen eta bekadunek dituzten egokitzapen- eta ikaskuntza-gaitasunen arabera.\nEBko erakunde eta agentzia bakoitzak bekadunak hautatzeko prozesuak antolatzen ditu banaka. Urtean bitan, oro har, urteko lehen eta azken hilabeteetan, erakunde gehienek izena emateko epea irekitzen dute beren instalazioetan praktikak egin nahi dituzten guztientzat. Beharrezko informazio eta eskakizun guztiak haien plataforman iragartzen dira, denbora-tarte nahikoarekin.\nEuropako Parlamentua da EBren erabaki-organo nagusia. Europako Parlamentuak hainbat praktikaldi eskaintzen ditu urtean zehar Robert Schumman beken bidez. Praktikak 18 urtetik gorako unibertsitate-tituludunek eska ditzakete. Beharrezko baldintzen artean daude Europar Batasuneko hizkuntza ofizialetako biren ezagutza sakona izatea, eta ez aritu izatea bi hilabetez baino gehiagoz jarraian EBko erakunde edo organismo batentzat. 5 hilabeteko iraupena duten praktikak dira, eta 1.300 € ordaintzen dituzte. Praktikaldiak martxoan eta urrian hasten dira. Informazio gehiago nahi izanez gero: https://ep-stages.gestmax.eu/website/homepage\nKontseilua da EBren erabaki-organo nagusia, Europako Parlamentuarekin batera. Urtero, Kontseiluak, gutxi gorabehera, 100 praktika-plaza eskaintzen ditu. Bekadunen eguneroko jarduerak funtzionario administratzaileen jardueren parekoak izaten dira ibilbidearen hasieran: bilerak prestatu eta aktak idatzi, Coreperraren eta kontseilua prestatzeko organoen bileretara joan, txostenak idatzi, etab. Erakunde horretan praktikak egiteko baldintzak honako hauek dira: Batasuneko edozein herrialdetan jaio izana eta gradu-titulua edo baliokidea izatea. Erakunde horrek eskaintzen duen praktika-sortaren barruan, ordaindutako praktikak daude; diru-sariak 1.278,20 €-ra iristen dira. Otsailean abuztuan/irailean praktikak egiteko izena emateko epea irekitzen da. Praktikek 5 hilabeteko iraupena dute. Argibideak: http://www.consilium.europa.eu/en/trainee/\nEuropako Batzordea eta Euskadiren Europar Batasuneko ordezkaritza\nPraktikak hainbat esparrutan egin daitezke, eta EBren lana gertutik ikusteko aukera ematen dute. Lehiaren zuzenbidean, giza baliabideetan, ingurumen-politikan, komunikazioan eta abarretan praktikak egiteko aukerak daude. Zeregin horiek lantaldeak eta bilerak antolatzea, txostenak prestatzea eta kontsultei erantzutea izan daitezke. Ez da beharrezkoa EBko herritarra izatea. EBko bi hizkuntza ondo jakitea eskatzen da. Lanek 5 hilabete iraungo dute, eta 1.176,83 euroko soldata izango dute. Praktikak martxoaren 1ean eta urriaren 1ean hasiko dira. Horretarako, eskaera zenbait hilabete lehenago aurkeztu behar izaten da. Informazio gehiago: https://ec.europa.eu/stages /\nEra berean, Lehendakaritzako Kanpo Harremanetarako Idazkaritza Nagusiak urtero zortzi bekaren deialdia egiten du, Kanpo Ekintzaren arloan gazteen prestakuntza sustatzeko. Beka horietatik bi Europar Batasunaren Bruselako Ordezkaritzan praktikak egiteko dira. Bekek urtebeteko iraupena dute, eta 24.000 euroko laguntza gordina jasotzen dute. Balioespen-irizpideak pertsonaren profil akademikoaren araberakoak izango dira, eta, bekaren xedearen arabera, nazioarteko harremanen esparruko ezagutzek eta esperientziak zehaztuko dute. Interesdunek Europako erakundeen sareari buruzko ezagutzekin lotutako hainbat proba gainditu beharko dituzte. Eskabideak, erantzukizunpeko adierazpenak eta aurkeztu beharreko dokumentazioa telematikoki izapidetzeko zehaztapenak Euskal Autonomia Erkidegoko Administrazio Publikoaren egoitza elektronikoan daude eskuragarri: https://www.euskadi.eus/eusko-jaurlaritza/lehendakaritza/, deialdien atalean.\n← Euskal influencerren topaketa ospatu da\nPop eta rock bizkaitarra alboko esklerosi amiotrofikoaren aurka →


Greziak saltzetik kendu ditu baimenik gabeko AEBko bi arroza transgeniko | Consumer\nGreziak saltzetik kendu ditu baimenik gabeko AEBko bi arroza transgeniko\nJakinarazi kontsumitzaileei erreakzio alergikoak eragin ditzaketela\nGreziako elikagai-agintariek agindu dute baimenik gabeko bi arroza transgeniko heleno merkatutik kentzeko. Bali Genios eta Fit for Fun barietateak dira.\nEspainiako Elikagaien Kontrolerako Erakunde Nazionalaren arabera, laborategietan egindako zenbait azterketatan ikusi zen substantzia transgenikoak zeudela AEBtik ekarritako eta Rickmers Reismuehle konpainia alemanak ontziratutako arrozetan.\nBaimendu gabeko substantzia transgenikoak dituzten elikagaien kasu berri honen berri eman dio erakunde horrek Europako Batzordeari, eta kontsumitzaileei ohartarazi die arrozek erreakzio alergikoak eragin ditzaketela.\nAbuztuan, baimendu gabeko organismo transgenikoak Europar Batasunean sar zitezkeela jakinarazi zion AEBk EBri. Orduz geroztik, Europako hainbat herrialdetan hauteman dira poluitutako partidak.


Soraluzerendako esku-hartze integrala eskatu du alkateak Legebiltzarrean - Soraluze - Plaentxia.eus\nSoraluzerendako esku-hartze integrala eskatu du alkateak Legebiltzarrean\nUbane Madera Zangitu 2022-01-19 17:18\nIker Aldazabal Legebiltzarrean ponentzia aurkezten, gaur, eguaztena.\nGaur eguerdian, eguaztena, Soraluzeren eta, oro har, Debabarrenaren beharrak mahai-gainean jarri ditu Iker Aldazabal alkateak Eusko Legebiltzarrean. Aldazabalek nabarmendu du Soraluzek beharrak dituela sektore produktiboan, lan eta gizarteratze arloetan, azpiegituretan eta etxeetan. Oro har, azpimarratu du “Debabarreneko bailara atzean” gelditzen ari dela “beste bailara batzuekin alderatuz” eta benetako "lurralde oreka" aldarrikatu du.\nEusko Legebiltzarrean aurkezten ari diren Debabarrena eskualdea suspertzeko ponentziaren baitan, gaur eguerdian, Soraluzeren txanda izan da. Iker Aldazabal alkateak 12:00etan hartu du hitza eta herriaren egoeraren berri emateaz bat, hemengo egoerari buelta emateko beharrezko ikusten diren neurriak mahai-gaineratu ditu. “Neurri horiek herriko alderdi politiko guztien artean aztertu eta adostu ditugu”, zehaztu du Aldazabalek.\nPisu industrialaren galera\nHerriaren zein eskualdearen egoerari dagokionez, alkateak azpimarratu du historikoki industriala izan den inguru honetan, azken urteotan, pisu industrialaren galera nabarmena eman dela, bi arrazoirengatik.\nBatetik EAEko hiru metropoliak (Bilbo, Donostia eta Gasteiz) enpresen erakargarritasun-polo bilakatu direlako. Horren ondorioz, “bertako enpresek dimentsio bat hartzen dutenean bailaratik kanpora joaten dira edota iniziatiba berriak ez dira martxan jartzen bertan”, esplikatu die Aldazabalek legebiltzarkideei.\nBestetik, bailarako orografia malkartsuak zaila egiten duelako industriarako lur berriak ahalbideratzea.\nHorregatik eskatu dio Eusko Jaurlaritzako Ekonomiaren Garapen, Jasangarritasun eta Ingurumen Saila “apustu berezia” egitea “bailarako industria suspertzen eta bultzatzen”.\n“Askotan entzuten ditugu lurralde orekaren aldeko diskurtsoak baina pentsatzen dugu ordua dela hitzetatik ekintzetara igarotzeko. Debabarreneko bailara atzean gelditzen ari delako azkeneko urteetan beste bailara batzuekin alderatuz”, esan du Aldazabalek.\nLanpostu galera, etxeen egoera...\nSoraluzeri buruz, berriz, alkateak gogora ekarri du Gipuzkoako langabezia-tasarik altuena duela; pobreziari aurre egiteko laguntasun gehien behar duten bizilagunak dituen udalerrietako bat dela; azken urteotan lantegi esanguratsuenak ixten joan direla edo euren jarduera beste udalerri batzuetara eraman dutela, “lanpostu ugari galduz”, adibidez, SAPA. Horrekin batera, gogora ekarri du Soraluzeren ezaugarri geografikoak “desabantaila nabaria” direla lur industrial berriak ahalbideratzeko eta bestelakoen artean, azpimarratu du “udalerriko etxebizitzak birgaitzeko behar berezia” daukatela.\nEgoeraren berri eman ondoren, Iker Aldazabalek Soraluze "birgaitzeko landu eta lagundu beharko liratekeen ildo estrategiko nagusiak" aurkeztu dizkie legebiltzarkideei, aldez aurretik Soraluzeko Udalean ordezkaritza duten alderdi politiko guztien artean adostutako eskaerak:\nEnpresa-sektore dibertsifikatu eta lehiakor baten aldeko apustua. Tokiko ekonomiaren motorra eta enplegu-sortzailea izan dadin.\nLangabezia-tasa handiari aurre egiteko eta bazterkeria egoeran dauden kolektiboak gizarteratzeko txoke-plana. Emakumeen langabeziari bereziki erreparatuta.\nMaltzagako lotunea. Gaur egungo muga naturala konektibitate plataforma bilakatu. Trenbide, autobus lineak eta bidegorri sarea garatuz. Debabarrena Debagoienarekin eta hiru lurralde historikoekin batzeko.\nUdalerriko sarrera-irteera berriak: Hegoaldeko sarreran Olaldea deritzon degradatutako eremu urbanistikoa aurkitzen da. Eremua zahar berritzeko laguntza bereziak beharko genituzke. Iparraldeko sarbidearen kasuan, udalerriko bi ertzak batuko dituen zubi berria eraikitzea ere beharrezkoa ikusten dugu.\nHerriko etxebizitzak birgaitzeko laguntza bereziak eman ditzala etxebizitza komunitateendako. Fatxadak eta teilatuak zahar berritzeko, etxebizitzak termikoki eta energetikoki eraginkorrak izateko eta irisgarritasuna bermatzeko. Herriko auzo desberdinetako irisgarritasuna bermatzeko laguntzak igogailuak eraikitzeko.\nUbane Madera Zangitu urt 18 Politika\nBihar, eguaztena, Debabarrena eta Soraluze hizpide izango dira Eusko Legebiltzarrean. Soraluzeko, Elgoibarko, Mallabiko eta Mendaroko alkateek hitz...


MARJINAK ALDATZEKO 2 MODU GOOGLE DOCS-EN - LEUNA\nMarjinak aldatzeko 2 modu Google Docs-en\nAn argitaratuaAzken eguneratzea: 2021eko maiatzaren 5a\nGoogle doc plataforma bikaina da dokumentu garrantzitsuak sortzeko, eta Google docs edukia baino gehiago dago. Zure dokumentua zure estiloaren arabera formateatzeko aukera duzu. Lerro-tartea, paragrafo-tartea, letra-tipoaren kolorea eta marjinak bezalako formatu-funtzioak kontuan hartu behar dituzun funtsezko elementuak dira zure dokumentuak aurkezgarriagoak izan daitezen. Hala ere, erabiltzaile batzuei zaila izango zaie doikuntzak egitea marjinei dagokienez. Marjinak dokumentuaren ertzetan uzten duzun espazio hutsa dira, edukia orriaren ertzetatik zabal ez dadin. Hori dela eta, laguntzeko, gida bat dugu nola aldatu marjinak Google docs-en jarraitu dezakezun.\nNola ezarri marjinak Google Docs-en\n1. metodoa: Ezarri Marjinak Docs-en Erregela aukerarekin\n2. metodoa: Ezarri Marjinak Orriaren Konfigurazio aukerarekin\nMarjinak ezartzeko erabil ditzakezun metodoak zerrendatzen ari gara Google docs erraz:\nGoogle docs-en arau-aukera bat dago zure dokumentuaren ezkerreko, eskuineko, beheko eta goiko ertzak ezartzeko erabil dezakezuna. Hona hemen Google docs-en marjinak nola aldatu:\nA. Ezkerreko eta eskuineko marjinetarako\n1. Ireki zure web arakatzailea eta nabigatu Google dokumentuen leihoa .\n2. Orain, ahal izango duzu ikusi erregela bat orrialdearen gainean . Hala ere, ez baduzu erregelarik ikusten, egin klik Ikusi fitxa goiko arbeleko atalean eta hautatu ‘Erakutsi erregela’.\n3. Orain, mugitu kurtsorea orriaren gaineko erregelara eta hautatu behera begira dagoen triangeluaren ikonoa marjinak mugitzeko.\nLau. Azkenik, eutsi ezkerrera behera begira dagoen triangeluaren ikonoa eta arrastatu zure marjinaren eskakizunaren arabera . Era berean, eskuineko marjina mugitzeko, eduki sakatuta eta arrastatu behera begira dagoen triangeluaren ikonoa zure marjinaren eskakizunaren arabera.\nB. Goiko eta beheko ertzetarako\nOrain, goiko eta beheko marjinak aldatu nahi badituzu, jarraitu urrats hauek:\n1. Beste bat ikusteko aukera izango duzu kokatutako erregela bertikala orriaren ezkerraldean. Ikusi pantaila-argazkia erreferentzia gisa.\n2. Orain, goiko marjina aldatzeko, mugitu kurtsorea erregelaren eremu grisera, eta kurtsorea bi norabide dituen gezi bihurtuko da. Eduki sakatuta eta arrastatu kurtsorea goiko marjina aldatzeko. Era berean, errepikatu prozedura bera beheko marjina aldatzeko.\nIrakurri ere: Nola konfiguratu 1 hazbeteko marjinak Microsoft Word-en\nZure dokumentuaren marjinak ezartzeko erabil dezakezun metodo alternatibo bat Google docs-en orrialdea konfiguratzeko aukera erabiltzea da. Orria konfiguratzeko aukerak erabiltzaileei beren dokumentuen marjinaren neurri zehatzak sartzeko aukera ematen die. Hemen da nola egokitu marjinak Google docs-en orrialdearen konfigurazioa erabiliz:\n1. Ireki zure web arakatzailea eta ireki zure Google dokumentua .\n2. Sakatu Fitxategia fitxa goiko arbeleko ataletik.\n3. Joan zaitez Orriaren konfigurazioa .\n4. Marjinen azpian, egingo duzu ikusi goiko, beheko, ezkerreko eta eskuineko marjinen neurriak.\n5. Idatzi dokumentuaren marjinetarako behar dituzun neurriak.\n6. Sakatu Ados aldaketak aplikatzeko.\nAukera ere baduzu marjinak aplikatuz hautatutako orrietara edo dokumentu osora. Gainera, zure dokumentuaren orientazioa ere alda dezakezu bertikala edo horizontala aukeratuz.\nQ1. Zeintzuk dira lehenetsitako marjinak Google Docs-en?\nGoogle docs-en marjin lehenetsiak goitik, behetik, ezkerretik eta eskuinetik hazbetekora daude. Hala ere, marjinak zure beharren arabera doitzeko aukera duzu.\nQ2. Nola egiten dituzu hazbeteko marjinak Google Docs-en?\nMarjinak 1 hazbeteko ezartzeko, ireki zure Google dokumentua eta egin klik Fitxategia fitxan. Joan orriaren konfiguraziora eta idatzi 1 goiko, beheko, ezkerreko eta eskuineko marjinen ondoko koadroetan. Azkenik, egin klik Ados botoian aldaketak aplikatzeko, eta zure marjinak automatikoki 1 hazbetera aldatuko dira.\nQ3. Nora joaten zara dokumentu baten marjinak aldatzeko?\nGoogle dokumentu baten marjinak aldatzeko, erregela bertikalak eta horizontalak erabil ditzakezu. Hala ere, neurketa zehatzak nahi badituzu, egin klik arbeleko ataleko Fitxategia fitxan eta joan orrialdearen konfiguraziora. Orain, idatzi marjinen neurriak eta egin klik Ados botoian aldaketak aplikatzeko.\nQ4. Google Docs-ek automatikoki al ditu hazbeteko marjinak?\nLehenespenez, Google-ren dokumentuak automatikoki 1 hazbeteko marjina dituzte, gero alda ditzakezun marjinaren eskakizunen arabera.\nQ5. Nola egin 1 hazbeteko marjinak?\nLehenespenez, Google docs 1 hazbeteko marjinekin dator. Hala ere, marjinak 1 hazbetekora berrezarri nahi badituzu, joan Goiko Fitxategia fitxara eta egin klik orriaren konfigurazioan. Azkenik, idatzi 1 hazbete goiko, beheko, ezkerreko eta eskuineko marjinen ondoko koadroetan. Egin klik Ados botoian aldaketak gordetzeko.\nNola ezabatu birtxio bat Twitterretik\nNola gaitu hasierako botoia Google Chrome-n\nEspero dugu gida hau lagungarria izan izana eta zuk egin izana aldatu marjinak Google docs-en . Artikulu honi buruzko galderarik baduzu oraindik, galdetu lasai iruzkinen atalean.


Berriatuko Ondarea beka | Berriatua Bizi\nBerriatuko Ondarea beka\nPosted on uztailak 25, Ostirala by kalamendi\nBerriatuko Ondarea 2014′ beka sortu Berriatuko Udalak\nHerriko baserrietan eta etxeetan antzina erabiltzen zituzten lanabesen inguruko ikerketa egiteko beka da. Horiek dokumentatu eta sailkatu beharko ditu beka jasotzen duenak. Bakarrik nahiz lantaldean egin ahalko da ikerketa.\nBeka deialdia Bizkaiko Aldizkari Ofizialean argitaratzen denetik hogei eguneko epea izango dute interesatuek eskaria egiteko. Halaber, eskatutako zerbait betetzen ez duten eskabideak eta agiriak jasoz gero, hamar eguneko epea egongo da akatsak zuzentzeko edota behar diren agiriak aurkezteko.\n3.000 euroko diru-zenbatekoa jasoko du aukeratuak, eta lau hilabete izango ditu ikerketa egiteko. Hala ere, Udalak epea luzatzea baimendu lezake horretarako arrazoirik badela uste badu.\nEskaerak Udaleko kultura batzordera\nEskatzaileek ikerketa edo antzeko bilketa lanetan esperientzia izan behar dute, edota Historia, Antropologia, Soziologia, Euskal Filologia zein Kazetaritza ikasketak eginak edo azken kurtsoa egiten egon beharko dute. Eskaria Udaleko Kultura Sailean aurkeztu behar dute, eta beharrezko dokumentazioa Udalera bidali beharko dute postaz. Eskarian ohiko dokumentazioa jasota agertu behar da: Curriculun Vitae-a, espediente akademiko osoa, NAN edo baliokidea eta ikerketa zelan egingo den zehazten duen memoria.\nBaserri munduarekin lotura zuzena izatea, edo ondo ezagutzea ezinbestekoa izango da. Baita adineko pertsonekin harremanak izateko gaitasuna ere. Gidabaimena eta auto propioa izatea ere beharrezkoa izango da. Eta errementaritzako eta arotzeriako antzinako lanabesak ezagutzea eta bideo grabaketak egiten jakitea baloratuko dute.\nIkerketa euskaraz aurkeztu behar da euskarri informatikoan, eta, laburpena elebitan, euskaraz eta gaztelaniaz. Horrekin batera, lanaren eta laburpenaren kopia bana inprimatuta entregatu beharko du beka jasoko duenak. Era berean aurretik, hilero egindako lanaren inguruko informazioa eta azalpenak eman beharko dizkio Udalari. Aldaketaren bat egitean ere Udalari jakinarazi beharko zaio, eta Udaleko ordezkariek emandako proposamenak, prozedurak eta metodologiak jarraitu beharko ditu.\nBeka norgehiagoka bidez emango da; alkateak esleituko du epaimahai kideen proposamena jaso ostean. Ikerketa lanaren jabea egilea izango da, baina, Udalak haren argitalpen osoa edo zatikakoa egiteko eskubidea izango du.


Bilbok “Aste Nagusiko Bertako Pop Rocka-Pop Rock Local”ean izena emateko epea zabaldu du. Deia, Noticias de Bizkaia\nBilbok “Aste Nagusiko Bertako Pop Rocka-Pop Rock Local”ean izena emateko epea zabaldu du\nParte hartu nahi duten taldeek www.bilbao.eus webgunean eman dezakete izena\nD.D. - 2017(e)ko maiatzaren 26a, ostirala - 10:53etan eguneratua\nBilboko Udalak “Aste Nagusiko Bertako Pop Rocka-Pop Rock Local” 32. edizioan izena emateko epea zabaldu du. Lehiaketa hori topaketa lekua izan da Bizkaiko musikarientzat eta gaur egun ospetsuak diren talde ugari aritu izan dira bertan.\nBILBO. Platero y Tú, We Are Standard, Penadas por La Ley, Zodiacs, Gora Japon, Zea Mays, Idi Bihotz, Athom Rumba, Audience, Los Brazos, Memoria de Pez, Porco Bravo, Eureka Hot 4, Ainara Legardon, Smile Rise To Fall, Unbreath, Eneko Mobydick, Rubia, Dekot, Zazkel eta beste izen asko, gaur egun ospetsuak direnak, igaro dira lehiaketatik.\nUrteotan 2.000 lan baino gehiago aurkeztu dira eta 326 talde aritu dira Aste Nagusiko ikus-entzuleen aurrean, udal ekimen honi esker.\nDeialdia zabalik egongo da udal webgunean ekainaren 25era arte. Parte hartu nahi duten taldeek Bizkaikoak izan behar dute;gutxienez kide bat eduki behar dute Lurralde Historikoan erroldatuta. Metalaren eta pop-rockaren barruko estilo guztiak onartuko dira, jazza izan ezik. Andrazkoek osatutako taldeek eta euskaraz egindako lanek arreta berezia izango dute aukeraketa egiten denean.\nIzena emateko, gutxienez lau tema original aurkeztuko dituzte, baita biografia, argazkia eta harremanetarako datuak ere. Kanten hizkuntza, edo hizkuntzak, estiloa eta kideen izenak ere adieraziko dituzte. Aukeratzen diren taldeek lehentasuna emango diote Erakusketako emanaldiari eta kontzertua gutxienez 45 minutukoa eta gehienez 50ekoa izango da.\n#LaMuestra-ren 32 urte\n“Aste Nagusiko Bertako Pop Rocka-Pop Rock Local” Erakusketa 1985ean jaio zen pop-rock musikan bere tokia bilatzen ari diren Bizkaiko taldeei bultzada bat emateko asmoz. Erripa Kaia, Unamuno plaza, Areatzako pasealekua eta Bailen kalea izan dira lehiaketaren eszenatokiak. Gaur egun Bilborocken egiten da.\nLehiaketak ikusle leialak dauzka eta urtero 5.000 pertsona joaten dira, batez beste, taldeen kontzertuetara.


Alokairu segurua Espainian - Renta Garantizada\nEspainian zure alokairua kobratzen duzula bermatzen dugu hilero. Babestu ez ordaintzeen aurka\nJarri harremanetan tokiko bulegoarekin\nEspainian zure alokairu segurua kobratzen duzula bermatzen duen enpresa bakarra\nUgazabak beti bere errenta kobratuko du\nErrenta hilero kobratzen dela bermatzen dugu maizterrak ez badu ordaintzen.\nGehienez 12 hilabeteko errentaren babesa, aholkularitza eta babes judiziala jaso itzazu etxegabetzea gertatuz gero.\nMaizter perfektua aukeratzen dugu\nKandidatu guztiei kaudimenari buruzko azterketak eta elkarrizketa zorrotzak egiten dizkiegu egokiena aurkitu arte.\nAlokatzearen kudeaketa integrala\nZure etxebizitzaren alokatzeari lotutako guztia kudeatzen dugu, kontratua idaztetik hori amaitu arte.\nEzagutu gure tarifak eta estaldurak\nEspainian alokatze seguruaz gozatu nahi duzu? Renta Garantizada da erantzuna\nRenta Garantizada enpresan lan egiten dugu zure alokatze seguruaz gozatzeko, kezkarik gabe. Lortzeko, Espainian zure etxebizitza alokatzeari lotutako edozein arazora moldatutako konponbideak eskaintzen dizkizugu.\nHitzarmenak sinatu ditugu herrialdeko aseguru-konpainiarik onenekin, ordaintzen ez bada ugazaba babesteko; hala, errenta jasoko du maizterrarekin dagoen arazoa konpondu arte edo gehienez ere 12 hilabeteko epean.\nRenta Garantizada enpresarekin alokatze segurua benetakoa da, eta zure etxebizitza alokatzeari buruzko edozein kezkaren konponbidea ere bai. Zure lasaitasuna da guretzat garrantzitsuena. Profesional onenengan izan ezazu ustea.\nAukeratu gertuen duzun bulegoa\nZer gairi buruzkoa da zure kontsulta? Higiezin bat daukat jabetzan eta informazioa jaso nahi dut Merkatuan daukazuen etxebizitzetako bat alokatzeko/bisitatzeko interesa daukat Beste batzuk\nAdierazten dut emandako informazioa ulertu dudala eta onartzen dudala Pribatutasun-politika.\nBaimena ematen dut jarduerei edo zerbitzuei buruzko informazio komunikazioak posta arruntez, posta elektronikoz edo beste edozein bitarteko elektroniko baliokideren bidez bidaltzeko.\nArduraduna: RENTA GARANTIDA S.A.- Goya kalea 115, solairuartea, 28009, Madril - protectciondatos@rentagarantizada.es | Helburu nagusia: Zure kontsultei erantzutea eta eskatutako informazioa bidaltzea; zuretzat interesgarriak diren produktu eta zerbitzuei buruzko eskaintzak ematea | Eskubideak:Datuak eskuratzea, zuzentzea, ezabatzea eta eramatea, datuen tratamendua mugatzeko eta aurka egiteko, bai eta datuen tratamendu automatizatuan soilik oinarritutako erabakien xede ez izatea ere, hala dagokionean.| Informazio gehigarria:Gure Pribatutasun-politika.


Irekia Eusko Jaurlaritza - Gobierno Vasco :: BioDonostiak koordinatutako nazioarteko azterlan batek biomarkatzaile ez-inbaditzaileak lortu ditu hiru gaixotasun hepatikoren diagnostiko goiztiarra hobetzeko\nBioDonostiak koordinatutako nazioarteko…\nOsakidetzaren Biodonostia Osasun Ikerketako Institutuko ikertzaileek koordinatutako lankidetza-azterlana Hepatology aldizkari ospetsuan (garrantzitsuena da espezialitate horretan) argitaratu berri da.\nIkerketa-lan hori AECCk ezohiko tumoreetarako finantzatutako Ekintza Estrategikoan txertatuta dago, eta Carlos III.a Osasun Institutuaren (Miguel Servet programa eta CIBERehd), Eusko Jaurlaritzaren, Gipuzkoako Foru Aldundiaren eta Euskal Herriko Unibertsitatearen (UPV/EHU) babesa jaso du.\nBiodonostia Osasun Ikerketako Institutuko ikertzaile batzuek bertako Gaixotasun Hepatikoen Taldeak koordinatutako nazioarteko lankidetza-azterlan baten emaitzak argitaratu dituzte berriki. Azterlan horretan, kolangiokartzinoma (CCA), kartzinoma hepatozelularra (HCC) eta kolangitis esklerosatzaile primarioa (PSP) diagnostikatzeko biomarkatzaile ez-inbaditzaile berriak deskribatzen dira.\nLana Hepatology aldizkari ospetsuan argitaratu da duela gutxi, eta, bertan ondorioztatu denez, odolean dauden zelulaz kanpoko besikulek gaixotasun horiek diagnostikatzeko ahalmena duten biomarkatzaile proteiko sentikor eta espezifikoak dituzte. “Aurkitutako biomarkatzaileek balio handia izan dezakete patologia horiek metodo ez-inbaditzaileen bidez diagnostikatzeko eta haien diagnostiko diferentziala egiteko”, azaldu du azterlana koordinatu duen Jesús Bañalesek (Ikerbasque, Miguel Servet eta CIBERehd-eko Ikertzailea). Jesus,Bañales Biodonostia OIIko Gaixotasun Hepatikoen Taldeko arduraduna da, Luis Bujandak (CIBERehd eta UPV/EHUko ikertzailea eta Donostialdeko ESIko Digestiboko mediku espezialista) zuzentzen duen Gaixotasun Hepatiko eta Gastrointestinalen arloan.\nAzken urteetan, hainbat fluido biologikotan dauden zelulaz kanpoko besikulak tresna garrantzitsu bihurtu dira hainbat ondoezen biomarkatzaileak eta gaixotasunen garapen eta bilakaeran inplikatutako faktoreak bilatzeko.\nAzterlan horretan, kolangiokartzinoma, kolangitis esklerosatzaile primarioa edo hepatokartzinoma duten 134 gaixok hartu dute parte, eta Donostia, Gurutzeta eta Varsovia ospitaleetako pertsona osasuntsuen kontrolak egin dira. Halaber, Biogune IKZko azpiegiturak eta ekipamenduak erabili dira (proteomikako plataforma eta Exomen Laborategia) laginen analisia egiteko. Profil proteomikoek taldeen artean modu diferentzialean adierazitako proteina ugari zeudela eta gaixotasun horiek diagnostikatzeko tresna gisa ahalmen handia zutela utzi zuten agerian.\nAzterlan horretan lortutako datu positiboetan oinarrituta, eta AECCk finantzatutako Ekintza Estrategikoaren barruan, biomarkatzaile horiek nazioartean balidatuko dira datozen urteetan, haien balio klinikoa zehazteko.\nKolangitis esklerosatzaile primarioa (PSC) behazun-hodien hanturazko gaixotasun progresiboa da, jatorri autoimmunekoa. Fibrosi progresiboa agertzen duen hantura eta gibelaren barruko eta kanpoko behazun-hodien hertsadura ditu ezaugarri bereizgarri, eta zirrosia, gutxiegitasun hepatikoa eta, zenbaitetan, behazun-hodietako minbizia eragin ditzake. Kolangiokartzinoma (CCA) edo behazun-hodietako minbizia ezohiko tumorea da, baina oso agresiboa. Zaila da goiz diagnostikatzen. Bestalde, kartzinoma hepatozelularra (HCC) gibeleko tumore primariorik ohikoena da (% 90eko proportziora iristen da), eta hilkortasun-tasa handia dauka.\nHiru patologia desberdin badira ere, hiruretan tumoreak gaixotasunaren fase aurreratuetan diagnostikatzen dira gehienetan, eta funtsezkoa da diagnostiko goiztiarra eta bereizia egitea, kasu bakoitzean egokiena den estrategia terapeutikoa zehazteko.\nDonostia, 2017ko azaroaren 16a


2009 Martxoa | Jalgi hadi plazara\nData honetan egindako artikuluak: Martxoa, 2009\tmar31\nARGIAko “bidaiariak” Karrajua blogean\nBenito Fiz euskara irakasleak ARGIAren 2.176. zenbakian (2009-03-15) argitaratu dugun Hiru bidaiari euskarara artikulua irakurri du. Lan horretan, euskarara hurbildutako hiru lagunen elkarrizketak datoz. Benitok hirurak irakurri, hainbat pasarte nabarmendu eta hausnarketa interesgarriak egin ditu.\nEnrike Díaz de Duranak ARGIAn: “Alde batetik, ondo euskaltegian, baina gelan denbora asko galtzen genuela iruditzen zitzaidan. Etxean ikasten ohituta nago, eta ez eskolan...\nHitzik gabeko hiriak\nEuskara Donostia 2016 Europako Kultur Hiriburuko hautagaitzan. Izenburu horren pean Donostiako Udalak antolatutako jardunaldietan hitz egin zuen atzo Koldo Izagirrek, besteak beste. Hitzari, hitz egiteko guneei, uko egin dien hiri eredua salatu zuen. Donostia barne.\nHizkuntza baimentzen digute, euskara hitz egitea toleratzen. Aldiz, hitza kendu digute. Hala dio Izagirrek. Idazle pasaitarraren ustez, hirigintza ereduak, publikotasunaren eta pribatutasunaren kudeaketaren bidez, topaguneak...


San Prudentzio: Vitoria-Gasteiz jaiez gainezka!\nEguna/k: Apirilak 27-28\nArabako herrialdea haren egun nagusirako prestatzen ari da. Hile bukaeran San Prudentzio bere omenez antolatzen diren jai zoragarrien protagonista nagusia izango da berriz ere. Herrialde osoak, eta Vitoria-Gasteizek bereziki, 24 ordu handi biziko dituzte zeinetan jaiak, ohiturak eta giro paregabea faltako ez diren. Ezagutzen al duzu San Prudentzio jai eguna? Arabarren patroiaren jaiak aurkeztuko dizkizugu.\nErretretak ematen dio hasiera guztiari\nApirilaren 27ko arratsaldeko zortzietan ematen zaio hasiera guztiari. Handik aurrera eta 15 minuturo erretretak errepikatu egiten dira Vitoria-Gasteizko Udaletxean eta Arabako Foru Aldundiaren eraikinean. Tokerik jendetsuena gaueko 9etakoa da. Handik bi ordura erretretatik San Prudentzio jaietako unerik garrantzitsuenetakora pasatzen da: danborrada.\nArabako sozietate gastronomikoetako kideek amantalik dotoreenak janzten dituzte haien danbor edo upelekin batera. Txistularien laguntzarekin Arabako hiriburuko kaleak zeharkatuko dituzte hainbat ordutan zehar. Horrekin batera berbenak eta dantzak antolatzen dira gau gasteiztar bizi hau animatzeko.\nHurrengo egunean, arabarrak Armentiako zelaietara hurbiltzen dira, Vitoria-Gasteizko hegoaldean daudenak. Han estilo erromanikoa duen San Prudentzio baseliza aurkitzen da. Milaka pertsona hurbiltzen dira hiriko toki honetara santuari omenaldia egin eta baita herri kirol eta euskal dantza erakustaldiak ikusi eta era guztietako jaki tipikoak dastatzera. Sagardoa eta taloak erroskillekin uztartzen dira jai egun honetako plater nagusiari bidea eginez: karakolak eta perretxiko nahaskia.\nElkartuko al gara Vitoria-Gasteizen?\nNekaturretik San Prudentzio jai eguna deskubritzera etortzeko gonbitea luzatzen dizugu Arabako hiriburuan jai egun zoragarri parea bizi dezazun. Bisita ezazu gure webgunea, aukeratu inguruko ostaturik gustukoena eta egin maleta, apirilaren 27 eta 28an zure zain egongo baikara Vitoria-Gasteizen San Prudentzio jaiaz gozatzeko. Gainera, datak direla eta, gure lurraldean asteburu luzea eman dezakezue. Oso aukera ona Arabako kultura deskubritzeko. Ikusiko al dugu elkar!\nDeskubritu gure parke naturalak


Cassia konderria (Idaho) - Wikipedia, entziklopedia askea.\nCassia konderria (Idaho)\nCassia konderriaren kokapena AEBtan\n6.643,53 km2 (%99.41)\n39,37 km2 (%0.59)\nCassia konderria (ingelesez: Cassia County) Idahoko konderri bat da, Ameriketako Estatu Batuetan. Hiriburua Burley da. 2010eko zentsuaren arabera 22.952 biztanle zituen, Cassia kilometro koadroko azaleran.\nCassia konderriak 6.682,9 kilometro koadro ditu. Horietatik 39,37 ura dira. Beste 6.643,53 lurra dira. Biztanleria dentsitatea 3,43 da.\n2010eko zentsoan bizi ziren 22.952 pertsonetatik 22.466 txuriak edo hispanoak dira. Horietatik hispano edo latino kategorian 5.724 dira. 38 beltzak edo afroamerikarrak. 106 amerikar natiboak ziren eta 15 Hawaii edo Pazifikoko irletako natiboak. 104 asiarrak ziren. Bestelako arraza bat kategorian 18 biztanle daude. Bukatzeko euren burua arraza bat baino gehiagotan 205 pertsonek kokatzen zuten.\nMultimedia: Cassia County, Idaho\nOrriaren azken aldaketa: 13 abendua 2019, 21:58.


Langabeziak gora egin du azken hilabetean Oñatin. — Oñatiko udala\nLangabeziak gora egin du azken hilabetean Oñatin.\nUrrian baino 12 langabe oñatiar gehiago zeuden Lanbideko bulegotan izena emanda. Bereziki gizonezkoen langabezia hazi da.\nEnplegu zerbitzuak kaleratu dituen azken bi hilabetetako datuetan oinarrituta, Oñatin, azaro amaieran urrian baino 12 langabetu gehiago zeuden, 11 gizonezko eta emakumezko bat gehiago. Emakume langabetuen kopurua beraz, kasik, urria amaierako mailan mantendu den arren, gizonezkoenak nabarmen gora egin du, ia ehuneko 9 gora, 30 eguneko tartean.\nUne honetan, Oñatiko langabezia tasa 6,04 da. Aipagarria da azaroko datuak kasik urte osoan mantendu den jaitsiera joera apurtu egin duela.\nPasa den martxoan eta abuztuan ere, Oñatin lana topatu ezinda zeudenen kopuruak gora egin zuen. Baina hurrengo hilabeteetan, langabeziak behera egin ez ezik, aipatu hilabeteetako igoera neutraldu zen. Abendu amaieran egoera errepikatuko ote den, ikusteko dago.\nLangabetuen adinari erreparatuta, bereziki, 25 eta 44 urteko langabetuen taldea handitu dela, eta aldiz, 45 urtetik gorakoenen artean, langabeziak behera egin duela. Fenomeno hori, bai gizonezkoen nahiz emakumezkoen artean gertatu da.\nLangabeziak gora egin du azken hilabetean Oñatin, baina baita Debagoienean eta Gipuzkoa osoan ere.\nEskualdeko herri guztietan, azaro amaieran, urrian baino langabetu gehiago erregistratu ziren. Orokorrean, 95 lagun gehiago.\nGipuzkoan ere, lana topatu ezinean zeuden lagunen taldea hazi egin zen, ia 800 langabetuen aldea, urritik azaroa bitartean.\nLanbidetik eskuratu ditugun azken datuen arabera, Oñatin, 327 langabetu daude.


Sancheville - Wikipedia, entziklopedia askea.\nJean-Marc VANNEAU (2014-2020)\n48° 11′ 31″ N, 1° 34′ 36″ E / 48.1919°N,1.5767°E / 48.1919; 1.5767Koordenatuak: 48° 11′ 31″ N, 1° 34′ 36″ E / 48.1919°N,1.5767°E / 48.1919; 1.5767\nBaignolet eta Villiers-Saint-Orien\nSancheville Frantziako udalerria da, Eure eta Loir departamenduan dagoena, Centre eskualdean. 2013an 844 biztanle zituen.\n2007an Sancheville udalerrian erroldatutako biztanleak 770 ziren. Familiak 329 ziren, horien artean 99 pertsona bakarrekoak ziren (44 bakarrik bizi ziren gizonak eta 55 bakarrik bizi ziren emakumeak), 99 seme-alabarik gabeko familiak ziren, 107 seme-alabak dituzten bikoteak ziren eta 24 seme-alabak dituzten guraso-bakarreko familiak ziren.\n2007an 403 etxebizitza zeuden, 331 familiaren etxebizitza nagusia ziren, 28 bigarren erresidentzia ziren eta 44 hutsik zeuden. 378 etxeak ziren eta 23 apartamentuak ziren. 331 etxebizitza nagusietatik 262 bere jabearen bizilekua ziren, 61 alokairuan okupaturik zeuden eta 7 doan lagata zeuden; 2 etxek gela bat zuten, 24 etxek bi zituzten, 62 etxek hiru zituzten, 116 etxek lau zituzten eta 127 etxek bost zituzten. 260 etxek euren parking plaza propioa zuten azpian. 165 etxetan ibilgailu bat zegoen eta 132 etxetan bat baino gehiago zituzten.\nSancheville udalerriko biztanleria-piramidea 2009an .\n2007an lan egiteko adina zuten pertsonak 463 ziren, horien artean 339 aktiboak ziren eta 124 inaktiboak ziren. 339 pertsona aktiboetatik 320 lanean zeuden (176 gizon eta 144 emakume) eta 20 langabezian zeuden (10 gizon eta 10 emakume). 124 pertsona inaktiboetatik 55 erretiraturik zeuden, 34 ikasten zeuden eta 35 "bestelako inaktibo" gisa sailkaturik zeuden.\n2009an Sancheville udalerrian 335 unitate fiskal zeuden, 778,5 pertsonek osaturik. Pertsona bakoitzeko diru-sarrera fiskalaren mediana urteko 16.003 euro zen. \n2007an zeuden 36 komertzioetatik, 2 janari enpresak ziren, 3 bestelako produktu industrialen fabrikazioko enpresak ziren, 8 eraikuntza enpresak ziren, 9 ibilgailuen saltze eta konpontze enpresak ziren, 3 garraio enpresak ziren, 3 ostalaritza eta jatetxe enpresak ziren, 2 finantziazio enpresak ziren, 2 higiezinen enpresak ziren, 1 zerbitzu enpresa zen, 2 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 14 zerbitzu publikoetatik, 1 posta bulegoa zen, 1 banku bulegoa, 1 ibilgailuen konpontzeko eta nekazaritza tresnetako lantokia, 2 igeltseroak, 2 margolariak, 1 zurgina, 1 iturgina, 2 argiketariak, 1 ile apaindegia, 1 jatetxe eta 1 higiezinen agentzia.\n2000. urtean Sancheville udalerrian 25 nekazaritza-ustiategi zeuden, 1.960 hektarea erabiltzen.\nNeuvy-en-Dunois (3,3 km)\nBaignolet (3,9 km)\nCourbehaye (4,4 km)\nVilleau (5,7 km)\nBNF: 15254294x (data)\nOrriaren azken aldaketa: 5 urria 2020, 18:22.


ABIAN DA 'ORDIZIALAB' PROIEKTUA - ORDIZIAKO UDALA\nABIAN DA 'ORDIZIALAB' PROIEKTUA\nLehen fasearen ondoren Ordiziaren etorkizunari forma emateko herritarren parte-hartzera deitu da\nOrdiziako Udalak Elika, Nekazaritzako Elikagaien Segurtasunerako Euskal Fundazioarekin elkarlanean OrdiziaLab proiektua jarri du martxan. Jose Miguel Santamaria alkateak, Josi Iturrioz Garapen Ekonomikorako zinegotziak, Leire Arandia D’elikatuzeko arduradunak eta Aitor Velazquez merkataritzako teknikariak ezagutzera eman dute, ordiziarren ekarpenak jasotzeko zabaltzen den prozesuarekin batera. Ekimena Ordiziaren 750.urteurrenaren baitan sortu da, abian den KulturLab bezala.\nOrdiziaLab Azoka berpizteko helburuarekin jaio da. Honela Azokak, Ordiziako bihotz eta hiri ekonomiaren eta honen merkataritza erdigunearen errekuperaziorako motor gisa funtzionatuko du; espazio komertziala, bizitzeko, erosketak egiteko eta gozatzeko lekua bihurtuz.\nHala, irailaren bukaeran Azokaren Batzordean eta ordezkari politiko, merkatari, baserritar eta azokari lotutako eragileen artean egitasmoa aurkeztu zen. Jarraian hainbat elkarrizketa egin dira, proiektua zehaztu eta lan taldeak identifikatzeko. Lehen fase honetan azoka bera aztertu da, bere nortasuna, irudi kontzeptuala, egitura fisikoa eta antolakuntza, erosketa ohiturak eta kontsumoko erak. Bestalde, Ordiziako egitura komertziala eta ostalaritza, ekonomia eta herritarrak aztertu dira.\nProiektu mankomuna eta herritarren parte-hartzea\n‘Orain pauso bat haratago emango da eta datozen asteetan zehar baserritarrekin, merkatariekin, ostalaritza establezimenduekin, industria ehunarekin, bizilagunekin eta kontsumitzaileekin, orokorrean, hausnartuko dugu; eragile desberdinen ikuspegiak barneratzeko, proiektu bateratu eta ekintza plan partekatu batean’, esan du alkateak. Helburua da Ordiziako azoka eta merkataritza enpresak indartzeko eskema denen artean eraikitzea.\nHurrengo urratsean foroak jarriko dira lanean, hasieran sektoreka eta elkartuta gero, Ordiziako azokari eta ekonomiari buruz eztabaidatzeko, elkarlanean helburu baten inguruan lan egiteko, Ordiziaren nortasunarentzat garrantzitsua.\nHiri-espazioaren eta balioen berreskuratzea\nOrdiziaLaben helburua da hiri espazioaren berreskuratzea bultzatzea, herritarren eta merkataritzaren jarduerarako, azoka abiapuntu hartuta, kohesio eta nortasun elementu nagusia delako. Azokaren, merkataritzaren eta espazioen modernizazioa eta hobekuntza aurkitu nahi ditu, herriko nortasunaren eta memoriaren balioetatik, jasangarritasuna, gertutasuna, kalitatea eta lurraldearekiko konpromisoa bultzatuz.\nEra berean, Ordiziako ekonomiaren eragileak bateratu nahi ditu, hiri-ikuspegi berdinaren inguruan; Ordiziaren eta azokaren bueltan elkarlanean jarriz baserritarrak, azokako saltzaileak, merkatariak, ostalariak, Ordiziako herritarrak eta kontsumitzaileak orokorrean Udalarekin eta gainontzeko erakundeak.\nAlkateak, Iturriozek, Arandiak eta Velazquezek euren ilusio agertu dute Ordiziaren etorkizunerako proiektu honengatik. Ordiziaren nortasuna bere azokan eta merkataritzan duela oinarria gogoratu du Santamariak. ‘Hau horrela da azken 500 urteotan eta uste dugu gure zeregina dela hori horrela mantendu, indartu eta etorkizuneko ordiziarrei helaraztea. Ordiziar guztion betebeharra da. Gainera, jasangarritasuna, gertutasuna, kalitatea eta lurraldearekiko konpromisoa, gaur egun indarrean dauden balioak ditu’, azpimarratu du alkateak, Elikaren inplikazioa eskertu eta eraldaketa eskaini nahi duen proiektu honetan parte-hartzera animatuz.


Andeka – ipuina.eus\nEuskaldunak: gogor, gogor mairuari!\nIlunabarra zan. Iturritxo baten aurrean arkitzen nitzan, Euskal Herri laztana samindurik daukaten gaitzetan pentsatzen. Iruditzen zitzaidan harkaitzetik erortzen ziran ur tantoak gure lur maiteak minaren minez bigundurik isurtzen zituan negar malkoak zirala. Hain tinkea zan nere pentsamendua, ezik eguzkia sartu eta gauaren itzalak zabaldu ziran, ni oroitu gabe. Eta bidea galdu, eta non negoen ez nekiela, baso tartean gelditu nitzan. Orduan, txapela erantzirik, hasi nitzan bihotz-bihotzez otoitz egiten esanaz “O, Jaungoikoa! Atera nazazu, atera, iluntasun hontatik!”. Hitz hoek esatearekin batean, argitxo bat ikusi nuen basoaren goenean, eta bera ikusteak, itsastarrari artizarrak ematen dion poza eman zidan. Pentsatu nuen txabolaren bateko argia izango zala, eta aldapan gora igo nintzan. Iritsi nitzanean argi hura zegoen tokira baserri-etxe bat arkitu nuen, eta gabonak emanik, atarian ikusi nuen gizonari esan nion:\n— Bidea galdurik nago etxera joateko, eta gaur gaueko ostatua nahi nuke.\nHau aditurik, gizon prestu hark sukaldera sarrerazi ninduan.\nSukaldean topatu nituen gizon haren emaztea, haurrak eta mirabeak, baita ere auzoko baserrietako gizon eta emakumeak. Gizonak, batzuk lanean ari ziran, besteak, egunaz lanean nekaturik, atsedeten zeuden; emakumeak, guziak ari ziran iruten. Etxekojauna, nere ondoren sukaldean sartu eta sutondoan, zizeilu baten eseri zan. Bilera hartan zeuden gizon eta emakume danak hasi zitzaiozkan esaten, eseri zanean:\n— Etxekojauna, gure antzinako asaba euskaldunen kondaira bat, esan zaguzu.\nEtxekojaunak erantzun zien:\n— Bai; euskal arrazak ahaztu ez ditzan bere aurrekoen hazaina haundiak, nere aitonari, haurtxoa nitzala, aditutako kondaira bat esango dizutet.\nGuziak prestatu ziran kondaira hura oharrez eta artezaz entzutera, eta etxekojaunak esan zuen:\n— Hara kondaira, gure asabek esan ohi zuten eran esana.\nZazpiehun eta hamaikagarren urtea zan. Euskal Herria irtuzietan [leinuetan] bereziturik zegoen. Bizkaiko irtuzietan, Andeka deitzen zan gizon prestu bihotz haundiko bat zan buruzagi. Bi edo hiru ehunki baziran, euskaldunak Espainiako nagusi ziran godoen kontra gerran ari zirala. Ezin bukatu zan gerra gogor hura, zergatik, baldin euskaldunak garaituak izaten baziran noiz edo noiz zelai-landetara jatsitzen ziranean, ez zan munduan beren mendi goietan haek azpiratuko zituen indarrik.\nLehen esan dan zazpiehun eta hamaikagarren urtean, godoen errege Errodrigo, martizti [armada] samalda haundiakin, etorri zan Iruinara Euskal Herriaren nagusi eta jabe egiteko ustean. Napar azkarrak prestatu ziran beren jaiotzetxe eta mendiak gordezkeratzeko; eta besoan azkona jasotzeko gai ziran guziak Andiatik, Urbasatik eta Aralarretik, hala Bidasoaren ertzetatik nola Aragoarenetatik etorri ziran Iruina inguruetako mendi eta ibarretara.\nBaina hona non, Iruinan dagoala hartzen du Errodrigok mairuak Espainiako oztuhartean [presque’île-n, penintsulan] sartu diran berria; eta sarritan gizonen uste zoroakin gertatzen dan bezela, desegiten dira bere irabazkiduste [“soñadas conquistas”, e. o.] guziak, ilargi zilarreztua zeruan azaltzean lainoak desegiten diran moduan. Eta irtetzen da Iruinatik, eta Euskal Herritik, diauta [legio] danak berarekin daramazkiela. Mendiz mendi, haizeak hegan eramango balu bezela, iristen da berri hau Andekaren belarrietara; eta deiturik batzarrera Bizkaiko aiton buruzuri guziai, esaten die:\n“Nere herritar maiteak: Iruinara etorri zan gure etsaien errege Errodrigo joan da Euskal Herritik. Jakin du mairu likitsak Espainian sartu dirala erronka haundiak botarik eta hegoialdetik iparralderaino guzi-guzia menderatu behar dutela esanaz. Eta ez datoz bakarrik Espainia menderatzera, baizik Gurutze Doneari gerra egitera. Goazen, bada, herritar maiteak, goazen, gure etsaigo txikiak ahazturik, Errodrigorekin batean, mairuari erakustera, baldin gure lurra garaitu behar badu, baldin Gurutzea bertatik atera ahal badu, gure gorputz hilotzen gainetik igaro beharko duala, zergatik odol guzia isuri arteraino gordezkeratuko ditugun Gurutzea eta Herria. Bai, goazen guztiok haritz baten itzalpeko anai onak bezela, heriotzagatik beldurtu gabe; bada hiltzen bagera Jaungoikoagatik eta Herriagatik, gure heriotza izango da ondoren datozen gazteen bihotzean ausartzaren su bizia isiotuko duen txingarra. Aurrera mutilak, aurrera! Igaro ditzagun mendiak eta ibarrak, errekak eta ibaiak, zelaiak eta basoak, eta goazen, goazen arin, denborarik galdu gabe hegoialdera. Jaungoikoagatik eta Herriagatik!”…\nEta Bizkaiko bazter danetatik ingurutu zitzaiozkan gizataldeak berarekin harturik, joan zan.\nUdazkena da. Anboto tontorra hodei beltz beldurgarriz estalirik dago. Ibarretara doi-doi iristen dira eguzkiaren azken errainuak, bihotza penaturik daukan gizon baten begiratzea bezin tristeak. Txori guziak ezkutatu dira; joan dira danak Euskal Herritik; basoak isil-isilik daude, beren biztanle hegaldariak aldendu ziranez geroztik. Txoriek bezin garbi eta ezti kantatzen zuten Euskal Herriko dontzeilek, tristeturik, ez dute beren kanta alaiakin basoetako isiltasunak ematen duen nahigabea kentzen. Ibaiak, errekak eta iturriak geldi dihoaz, ez dira, lehen bezela, leiarrezko harpa-soinulariak, ez, beren murmur isiltxoak negargarriak dira. Artzaien ujujuak, erromeria tuntunak, poz-alairuak ez dira aditzen. Dirudi dolgaindurik daudela gizonak eta emakumeak, zaharrak eta gazteak; dolgaindurik [doluz] daudela basoak eta txarak, beretan dabiltzan abereak eta saletxeetan dauden ardiak.\nDana, dana triste dago Euskal Herrian.\nZer ezbehar, zer zorigaitz da gaur euskaldunen bihotzak samintzen dituana?\nJakin dute Andeka hil zala, eta berarekin joan ziran gizonetatik banaka batzuk besterik ez dirala bizirik gelditu. Horregatik daude triste, horregatik daude negarrez, malkozko errekak isurtzeraino. Batzuei hil zaite aita, beste batzuei senarra edo anaia, eta gorputzak beltzez estalirik dauzkate. Baina zer da beren gorputzak estaltzen dituzten soinekoen beltztasuna, begiratzen badiogu bihotza erdibitzen dioten penen beltztasunari?… Istinga edo ur putzu txiki baten eta itsaso neurtezgarriaren artean dagon banaita [aldea] dago beren artean. Pena hoien haunditasuna agertu lezakean hizkuntzarik munduan ez da. Berak azaltzeko, berak zein haundiak diran esateko, gizonaren mingaina baino zoliagoa behar da.\nZer egiten du mendi gaineko zelaitxo hartan dagoen jende taldeak? Zein da beren artean ageri dan gizon hura? Euskal txistua dauka esku batean, adar bat gerrian.\nKoblakari bat da, eta kantatutzera dihoa.\nGoazen hara; hurbildu gaitean eta aditu zaiogun.\nHona zer esaten duen:\n“Andeka eta bereak hil dira mairuen kontra gudan ari dirala, Gurutzeari laztandurik. Ihartu da beren bizia, zuhaitzetan dauden hostoen bizia udazkenean ihartzen dan bezela. Baina udazkenean ihartzen diran hostoen ordez, udaberrian hosto mardulak jaiotzen dira. Guk ere, bada, euskaldunok, erakutsi zaiogun hegoialdeko lur beroetako semeari, Euskal Herria irabazkidatuko badu, ez dala aski Andeka eta bere lagunak hiltzea, zergatik udaberrian zuhaitzak hosto mardulez apaintzen diran eran, gure mendiak mutil gazte bulardetsuz jantziko diran.\n“Euskaldunak gogor, gogor mairuai!\n“ Hegoialdetik hurbiltzen dira martizti izugarriak, sua eta garra dariotela, gure sorterria menderatu nahian. Ez beldurtu, euskaldunak!… Itsasoa ere, marru ikaragarriak eginaz, eta harkaitzetan haustean, hodoietaraino bere ur altisoituak [nakar koloreko] jasoaz, hurbiltzen da lehorrera; baina iristen danean gauza guzien Jabe eta Jaun Jaungoikoak ezarri dion mugaraino, ubazterreko hondarrari umilki muin eginez, ostera itzultzen da.\nEuskaldunak gogor, gogor mairuai!”.\nHau esatean koblakariaren arpegia alaitu zan, eta bere begiak diz-diz egin zuten, azaldu nahirik bihotzean sentitzen zuen otsare [gogo bero] bizia. Zirudien, udaberriko mardultasunez apaindurik zut-zutik altxatzen dan haritz goianti bat. Eta modu honetan bestiruditurik jarraitu zuen:\n“Euskal Herria sortu zanez geroztik, atzerritar asko dira gure mendiak garaitzeko ustean etorri diranak. Asko dira, Aitorren semeak uztarri betziztuaren [“Infame”, e.o.] azpian ipini nahi zituztenak. Baina nork iritsi zuen bere ustea? Nork uztartu zituen Euskaldunak? Inork ez, inork ez: hor daude Hernioko tontorrak, hor daude Errezilgo ibarrak, Octavianok zituen uste eroak hutsera bihurtu ziran sinesgaitzat; hor daude ere Urbasako harkaitzak, hor Gorbeia gaindua beren gainean godoen orporik senti ez zutela esanaz. Etorri ziran; baina euskaldunek, aizkora dardaraturik, harkaitzetan behera amilduaz jarraitu zietenean, ihes egin zuten arin, otso goseduna atzetik dutenean ardiek ihes egiten duten moduan; urrundetu ziran danak, euskal irrintzia aditzean, ehiza txakurren sanga entzutean erbiak urruntzen diran bezela. Zer? Uste zuten gizon harro haek, hain erraz ateratzen zirala gure herriko haritzak? Ez zekiten, nonbait, haritz hoen sustraiak barruan, guziz barruan daudela; ez zekiten, nonbait, euskal mendiak burnitsuak dirala. Bestela, nola ausartuko ziran Aitorren herri lokabea menderatzeko ustean etortzera?…\n“Gozoa, maitagarria da kabia txoriarentzat; maiteago du bera, nahiz lasto igarrez egina izan, errege batek ematen dion kaiola urrezkoa baino. Zergatik da hori? Txoriak lokabe izateko Jaunak egin dituelako. Modu berean, nahiago du euskaldunak lokabea, nahiago du bere mendarteetako bizitza ahaztua, atzerritarrak eman lezaiokean urre uztarriaren azpikoa baino. Horregatik, norbaitek bere lokabea kendu nahi dionean, sutzen zaio ausartza eta mendietan bera jaisten da udaberrian elur desegina amiltzen dan eran. Nork geratuko du goaitik irtenik harrapatzen duen guzia hondaturik dihoan ujoldea? Nork geldituko du gailurretatik amilka datorren haitz deslakaindua [“Desgajado”, e. o.]? Nork ipiniko dio hesia ume lapurtuen bila marruaz dihoan lehoiari? Alabaina, errazago da ujolde bat geratzen, errazago da ume lapurtuen bila dihoan lehoiari hesia ipintzen, bere lokabe maitea kendu nahi dioten atzerritarren kontra dihoan euskaldunari zemnitzen [“Zemnitu, resistir”, e. o.] baino. Ez da orduan hari zemnituko dion martiztirik. Udazkeneko haizeak, zuhaitzetako hosto guziak botatzen dituen bezela, gizon hark botatzen ditu aurrean jartzen zaizkan gerrari danak. Alperrik dira soinburniz jantziko, alperrik dituzte arma beldurgarriak hartuko; soinburni eta arma guziak baino eragileagoa da lokabeak herri lokabeetan gartzen duen indarra. Aurrera bada, euskaldunak, aurrera! Etorri ziran erromatarrak, eta joan ziran; etorri ziran godoak, eta joan dira; badatoz mairuak, baina hoek ere, guziok alkarturik gordozkeratzen baditugu euskaldun egiazkoen modura Jaungoikoa eta Herria, joango dira, bai, joango dira.\nEuskaldunak gogor, gogor mairuari”.\nHitz hoek aditzean, euskaldun haien guzien artean zartatu zan Herriaren maitetasunaren otsarea, eta deadar egin zuten:\n— Iaio, iaio…!\nEta mendien erraietako oihartzunak esnaturik, eta itsaso irakinak ubazterrean hautsirik, erantzun zuten:\n— Iaio, iaio, iaio…!\nHala gertatu zan Andekak lehendanez esan zuena. Ibai madarikatuaren ertzean [“Se alude al Guadalete”, e. o.] hil ziran gizonen heriotza izan zan beren ondorengoen bihotzean kemen bizia isiotu zuen txingarra.\nHona hemen etxekojaunari aditu nion kondaira.\n← Aurrekoa Arrantzalea!\nHurrengoa → Martin Tipula


Fitxategiak – Page 76209 – Mediateka\nBerriemailea: Martin Garde\nGai nagusia: Baztan.\nGaiak: aurrekontuak, batzar nagusia, batzarrak, herria: Baztan, lana: auzolana, nekazaritza: lur komunalak, ogibideak: alkate juradoa, ogibideak: komisionatua, ogibideak: ordenantzak\n00:13:50 herria: Baztan Mutil dantza baten musikarekin hasten da. Aurkezpena: Baztan izango da gaia eta bi gonbidatuen aurkezpena egiten du. Baztango kokapen geografiko eta historikoa. Iraganeko aztarnak. Erromanizazio prozesua ezagutu gabe, batuta mantendu zen. Feudalismo garaia eta orduko jauntxoak. Agotak: talde sozial marjinatua. Juntak, bailararen mugak, bailararen lur komunalak.\n00:22:40 herria: Baztan Martin Garderekin elkarrizketa: Baztan hamabost herrik eta lau kuartelek (bakoitzean daude herrian) osatzen dute. Baztanen lur komunalen jabe Baztango bailara da, ez herriak. Antolaketa politiko-ekonomiko-soziala. Junta nagusiaren inguruan arituko dira: kideak, bilkurak.\n00:24:22 herria: Baztan, ogibideak: alkate juradoa Pello Etxandirekin elkarrizketa: Arraiozen alkate juratu izandakoa. Hautapena.\n00:31:29 aurrekontuak, batzar nagusia, herria: Baztan, nekazaritza: lur komunalak Martinek junta jeneralari buruz hitz egiten du: gaiak. Pellok aurrekontuei buruz hitz egiten du. Martinek eskatzen dituen aldaketak. Baztango lur komunalak.\n00:35:55 batzarrak, herria: Baztan Batzarrak: junta jenerala baino lehenagoko urratsa zen. Historikoki laguntzak eman izan dira. Lehen etxe bakoitzetik bana joaten zen, orain berriz, hemezortzi urtetik gorako guztiak joan daitezke.\n00:38:18 herria: Baztan, lana: auzolana Auzolanak: kaleak txukundu, bideak egin, belarrak. Kontribuzio bat bezala hartu beharko litzateke. Denbora batean beharrezkoa zen, baina gaur egun langabezian egonik, ez luke derrigorrezkoa izan beharko.\n00:42:08 ogibideak: ordenantzak Ordenantzak: historikoki beharren arabera antolatzen ziren eta legearen indarra zuen. Gaur egun galdu da.\n00:47:42 herria: Baztan, ogibideak: komisionatua Mandataria: Peio orain mandataria. Ez dute botorik juntetan. Nola nahiko luketen Baztan izatea urte batzuen buruan: Pello: ulerkorragoak nekazari eta abeltzainekin eta udalak berdin jarraitzea. Agurra eta eskerrak.\n00:02:08 herria: Baztan Martini nola gustatuko litzaiokeen Baztan izatea urte batzuen buruan: junta nagusia alde batera utzi gabe, berritu nahiko luke, inguru goxo eta ekologikoa helburu bezala izanik. Agurra eta eskerrak.


Pati Núñez branding- eta packaging-arloetan espezializatutako diseinatzaile grafikoa da, eta lehenengo emakumea izan zen Diseinuko Sari Nazionala irabazten (2007). 38 urte daramatza jarduera profesionala eta diseinu grafikoko irakaskuntza konbinatzen. Curriculumari, baina, yogako eta chi kung-eko eskolak gaineratzen dizkio duela 10 urtetik; izan ere, bere ustez, bi kirol horiek ezinbestekoak dira osasun fisiko eta mentala ezin hobeto edukitzeko eta diseinu grafikoaren lanbideak sorrarazten duen estresari aurre egiteko.\nPati Núñez (Girona, 1959) umetan joan zen Bartzelonara bizitzera, eta han ikasi zuen diseinu grafikoa, Eina eskolan. Prestakuntza amaitu ondoren, irakasleen taldera sartu zen. Núñezek Taula de Disseny estudioan egin zituen praktikak, eta, 20 urte zituela, Toni Sellésekin hasi zen lanean, diseinatzaile grafikoko lanpostuan. Garai hartan, diseinuko eta publizitateko hainbat enpresarekin aritu zen lankidetzan, eta, 1985ean, bere diseinu-estudioa sortu zuen.\nAD (Associate Designers) enpresan bi urte egin ondoren, non Diseinu Grafikoaren Saileko zuzendaria izan zen, Pati Núñéz Associats sortu zuen 1995ean, irudi korporatiboan, produktuen irudian eta komunikazio grafikoko kanpainetan espezializatutako estudioa, gaur egun ere bere estudioa izaten jarraitzen duen horixe.\nPati Ñúñezek diseinurako estilo dotorea dauka, lerro garbiek eta ideia sinple, zuzen, indartsu eta hunkigarriek ezaugarritzen dutena. Gainera, aurrea hartzen die merkatuko desirei, eta bezero edo proiektu bakoitzaren premietara egokitzen da. Estilo iraunkorra lantzen du, marka bizirik edukitzeko sistemekin; halaber, arreta handiz jorratzen ditu xehetasunak. Markak eta bilgarriak “kontsumitzailearekin komunikatzeko euskarriak” dira. Produktuaren identitatea zehazten duten kontzeptuak hautatzea da bere metodoaren gakoa, eta kontzeptu horietatik abiatzen da marka-estrategia koherentea marrazteko. Horrela, izenaren hautua, diseinuaren arkitektura, estilo grafikoa, ontziaren forma eta komunikazio-tresnak sortzen dira.


Katuak: KATUEN BITXIKERIAK\nKAIXO NI GANDSEGIKO IKASLE BAT NAIZ ETA BLOG HONETAN KATUEN INFORMAZIOA AURKITUKO DUZU.\nKatuen bitxikeriak asko dira adibidez lehengo bi hanketan bost atzamar dute baina atzeko bi hanketan lau atzamar bakarrik. Katuek 32 muskulu dekote belarri bakoitzean.Katuek sudur suloetan 19.000 muskulo dituzte eta guk bakarrik 5.000 dtugu. Katuei ez zaie denbora asko lastaindu behar zeren eta nekatzen dira eta aginkatu edo atzamarka egin ahal dizu, gezurra dirudi baietz?\nPublicado por Iraide Elejaga en 7:34\nJulen Legarreta 15 de junio de 2011, 0:53\nKatu asko ikasi ditut kalean, baina egia da katu beltz bat ikusten baduzu, sorte txarra izango duzula egun horretan? Nik uste dut hori gezurra dela.Ez nekien atzeko hanketan lau atzamar dituztela katuak.\nJon Zamalloa Korta 15 de junio de 2011, 0:58\nKatueri buruz pilabat gauza ikasi ditut, jarraitu horrela.\nNiri katua asko gustatzen zait eta nire amamaren etxe alboan katu asko daude\nAinhoa 15 de junio de 2011, 1:00\nUste dut nire katu erraza gogokoena "ragdola" dela, oso polita gelditu zaizu bloga. Zorionak!\nAne Mendez 15 de junio de 2011, 1:01\nOso informazio ona dauka bloga eta asaldu dituzun gauza batzuk nik ez nekien. Ez nekien katuen aurrek anketan 5 atzamar dituztela eta ateko anketan berriz lau. Oso informazio ona aportatu duzu.\nAnónimo 15 de junio de 2011, 1:02\nOso gustokoak ditut katuak,eta blog hau katuen gauzak berria irakatzi didate,Julen ezan uen bezala nik bez z nekien lau atzamar zituztela atzeko anketan.\nLan oso ona egin duzu Iraide zorionak.\nAndrea Diez Becas 15 de junio de 2011, 1:02\nHainbat jende katuak dituzte baina esaten dute dena apurtzen dutela baina oso politak dira nire uztez. Gehien guztatu zaidana errazak izan dira eta ere bai daude katu persak baina ule azko dituzte.Oso ondo azaldu duzu eta espero dut ez dezagertzea katuak.\nAnder. Etxebarria 15 de junio de 2011, 1:02\nOso blog polita ikusi dut, oso ondo azaldu duzu eta niri gehien gustatu zaidan katua lehenengoa da, benetan oso polita.\nOso ondo azalduta, naturaltasun handiarekin. Ez dut uste katu beltz bat ikusteak zorte txarra ekartzen duenik, Artolan 3 katu beltz ditut, eta sarritan ikusten ditut.\nimane 15 de junio de 2011, 1:03\nIraide, zure bloga asko guztatu zait oso ondo asalduta dago katuen informazioa eta gauza batzuk inoiz ez nituenak entzu horain gauza berri asko erakatzi didazu katuei buruz. Zorionak!\nMarcoPolo 15 de junio de 2011, 1:04\nOso blog polita eta interesgarrarria duzu, eta informasio ugarriarekin, gehien gustatu saidan horrialdea katuen errazak izan dira, nire erraza gogokoena Ragbolg katuak dira\nJanire 15 de junio de 2011, 1:04\nIraide, oso polita da zure bloga erraza delako informazio guztia ulertzea. Asko guztatu zait zeren eta asko ikasi dut zure blogean katuen errazataz, bitxikerietaz eta hainbat gauza gehiagotaz. Oso ondo daukazu antolatuta dago. Zorionak !\nLeire Sanz Olabarri 15 de junio de 2011, 1:06\nMota azkotako katuak ikuzi ditut baina ez nekien Afrikan eta orrelako lekutan katu beltzak ez zute zorte tzarra ematen eta ere ez nekien ze noako gaizotazunak baiana blog guztian arraroene iruditu zaidana katu zuriak eta begi urdianak dituztenkatuak gehientan gorrak direla.\nGaua azko ikazi ditut.\nsandra 15 de junio de 2011, 1:09\nIraide guztatu zait zure bloga ,nire katua ere bai egiten du lo asko .Nik ez nekien hainbat gauza ezan duzuna. oso ondo egin duzu iraide.\nIraide Elejaga 15 de junio de 2011, 1:10\nEskerrik asko uen blogak ere oso politak dira.\nONGI ETORRI KATUEI BURUZKO NIRE BLOGARI!!!\nZelako katuak guztatzen zaizkizu?